Slovenské siamské dvojičky čaká cesta za unikátnym zákrokom. Pomôcť im majú experti zo Saudskej Arábie

Siamské dvojičky, ktoré sa na Slovensku narodili tento rok v júni, oddelia lekári v Saudskej Arábii. Televízii Markíza to povedala matka oboch dievčat, ktoré sú spojené panvami. Špecializovaná nemocnica v Rijáde už podľa televízie oddelila 70 siamských dvojčiat a tento program financuje Saudská Arábia.